
	CONSILIUL JUDEŢEAN TIMIŞ

BD.REVOLUŢIEI 1989  NR.17  TIMIŞOARA

( 0256 - 490592, 493662, FAX 490587, 490591



Serviciul Investiţii şi Programe Comunitare



Nr. .........../ ...........2005        










 APROBAT








       PREŞEDINTE,









Constantin OSTAFICIUC

REFERAT

privind aprobarea studiului de fezabilitate modificat şi a costurilor de implementare, operaţionalizare şi întreţinere aferente   investiţiei  “ Reabilitarea şi revitalizarea fortificaţiei Cetăţii Timişoara, Bastionul Theresia” 
CAP. 1. DATE GENERALE

1.1.
Denumirea lucrării:



“REAMENAJAREA ŞI REVITALIZAREA FORTIFICAŢIEI CETĂŢII  TIMIŞOARA – BASTIONUL THERESIA”


1.2 Elaboratorul Studiului de fezabilitate: S.C.ARCHAEUS S.R.L.
1.3.
Ordonatorul principal de credite: CONSILIUL JUDEŢEAN TIMIŞ
1.4 Autoritatea contractantă: CONSILIUL JUDEŢEAN TIMIŞ
1.5 Beneficiarii investiţiei:   CONSILIUL JUDEŢEAN TIMIŞ
                                                 CONSILIUL LOCAL AL MUNICIPIULUI TIMIŞOARA

1.6 Amplasamentul : judeţul Timiş, municipiul TIMIŞOARA, intravilan, zona centrală, între străzile: Hector, Popa Şapcă, bulevardele: Revoluţiei din 1989, Take Ionescu şi Piaţa  I.C. Brătianu-la limita primului inel al Cetăţii Timişoara.
1.7  Necesitaţea şi oportunitatea investiţiei 




În ţesutul urban actual, fostul bastion THERESIA, parte din fortificaţia Cetăţii Timişoara, se constituie ca un element de mare valoare istorică şi arhitecturală, cu caracter de unicitate - simbol al perioadei baroce, fiind clasificat în Lista monumentelor istorice din judeţul Timiş, Cod LMI 2004/TM-m-A06103.03-fragment fortificaţie (1723-1730).

Oportunitatea realizării investiţiei constă în principal în următoarele:

1. Dezvoltarea vocaţiei culturale şi turistice a zonei prin exploatarea tuturor laturilor potenţialului său – istoric, artistic, economic şi spaţial;

2. Rezolvarea disfuncţionalităţilor la scară urbană: fragmentarea unităţii spaţiale a Bastionului, relaţiile potenţiale cu vecinătăţile, accesibilitatea pietonală în spaţiul curţii interioare;

3. Degradările suferite în timp de către monumentului istoric:

· la nivel structural (fisuri la nivelul arcelor şi bolţilor), impunându-se necesitatea realizării unor lucrări de consolidare a fundaţiei, zidăriei şi bolţilor;

· igrasie datorită infiltraţiilor apelor pluviale;

· atac biologic macroscopic şi microscopic major

CAP. 2. DATE TEHNICE ALE INVESTIŢIEI
Scopul  proiectului este fixarea Bastionului ca punct de atracţie turistic şi pol social major în centrul oraşului şi transformarea sa într-un obiectiv dinamic ce trebuie sa devină pentru municipiul Timişoara o emblemă, un spaţiu de socializare prin întărirea poziţiei culturale şi de loisir(reevaluarea funcţiunii majore de muzeu, galerii de artă şi ateliere ale artiştilor plastici).

2.1. Lucrări propuse

Prin studiul de fezabilitate şi urmare expertizei tehnice realizate şi a studiului geotehnic, se propune  realizarea următoarelor tipuri de  lucrări: 

1. Intervenţii structurale la construcţiile existente: consolidarea fundaţiilor, consolidarea zidăriei, consolidarea bolţilor.

2. Modificări propuse la construcţiile existente:

· amenajarea terasei înverzite (grădină suspendată cu vegetaţie de înălţime max.3 m), cu înlocuirea parţială a stratului de pământ şi realizarea unei izolaţii hidrofuge care să asigure eliminarea înfiltraţiilor de apă din încăperile de la parte;

· îndepărtarea unor pereţi despărţitori de la parter care alterează structura iniţială;

· amenajarea unor spaţii la mansardă în podul existent din zona Muzeului de Etnografie;

· refacerea tâmplăriei (tratarea unitară în armonie cu monumentul);

· introducerea modulelor funcţionale reversibile(grupuri sanitare, depozite).

3. Realizarea unor construcţii noi:

-  amenajarea unor curţi scufundate în fostul şanţ de apărare;

-  amenajarea unor încăperi interioare la nivelul curţilor scufundate(subsol), inclusiv goluri de acces în zidul exterior şi în ziduri interioare, planşeu de lemn parţial la parter şi scări circulare de acces pe terasă. 

-amenajare  curte de onoare cu subsol, în actuala curte a Bastionului, cu amenajări    exterioare, zone verzi înserate ;

-  spaţii tehnice subterane în curtea interioară şi spaţii cu caracter social, cultural;;

-  amenajarea unor pavilioane temporare pe terasă, din structuri metalice modulate, inclusiv trasee pietonale cu acces controlat pe terasă.

4. Alimentare cu apă şi canalizare , constând din:

· branşament la reţeaua de apă a oraşului;

· reţea de alimentare cu apă în incinta Bastionului,  branşamente secundare la reţeaua din incintă;

· reţea de canalizare menajeră şi pluvială în incintă, racorduri menajere şi pluviale;

· staţie de pompare ape menajere şi pluviale.

5. Instalaţii sanitare interioare, instalaţii de stingere a incendiilor - staţie de pompare

6. Instalaţii termice interioare, constând din:

· trei centrale termice pe gaz şi trei instalaţii de încălzire independente cu corpuri statice;

· instalaţie de încălzire-răcire(condiţionare pt.etajul II şi mansarda ) formată din:centrală de tratare a aerului şi tubulatura de refulare-aspiraţie a aerului in/din încăperi;

· instalaţie de ventilaţie;

· instalaţie de gaze naturale:branşamente gaze naturale de presiune medie şi redusă, posturi reglare masurare, instalaţii utilizare presiune joasă.

 7. Instalaţii electrice: reamenajarea instalaţiilor electrice existente într-o gândire unitară, realizarea iluminatului exterior.

 8. Amenajări peisagere, alei pietonale, mobilier urban şi signalectică.

2.2 Funcţiuni propuse 

- funcţiunea culturală majoră este cea de muzeu, localizată în corpul etajat(P+E+M), fiind susţinută de funcţiuni adiacente, localizate la nivelul parterului şi al subsolului.

- la nivelul subsolului (în spaţiile obţinute în urma excavării), spaţiile sunt amenajate sub formă de cluburi, cafenele literare cu terase temporare extinse în spaţiul exterior;

- la nivelul parterului, organizarea funcţională are un caracter flexibil, bazat pe formularea unui set de funcţiuni dezirabile şi a proporţiei acestora în raport cu suprafaţa de închiriat. Organizarea este formulată doar ca principiu, evitându-se enunţarea unei destinaţii clare pentru un anumit spaţiu (cu excepţia muzeului).

2.3 Suprafaţa şi situaţia juridică a terenului 

Suprafaţa construită totală a clădirii Bastionului este de cca 9760 mp ( cu propunere de extindere a suprafeţei utile cu încă cca 1970 mp), iar suprafaţa terenului înconjurător amenajat (zone verzi, alei pietonale) care face parte din complex este de cca 2 ha.

Proprietarii construcţiilor  (clădire Sparţial+P+Eparţial) şi a  lucrărilor exterioare existente (spaţii pietonale, curte Bastion, zone verzi ) sunt judeţul Timiş şi municipiul Timişoara,   în administrarea   Consiliului Judeţean Timiş şi  a Consiliului Local Municipal Timişoara. 
CAP. 3. PRINCIPALII INDICATORI TEHNICO-ECONOMICI şi FINANŢAREA  INVESTIŢIEI

Valoarea totală a investiţiei : 

 

29.449.586  RON
7.607.755  Euro(curs 3,871  RON  /euro la 20.12.2004)

Durata de realizare a investiţiei : 20 luni 

Finanţarea investiţiei : fonduri nerambursabile Program Phare 2004-2006- Coeziune Economică şi     Socială, Proiecte Mari de Infrastructură Regională




bugetul judeţului Timiş 



bugetul municipiului Timişoara

Proiectul se va realiza printr-un parteneriat între Consiliul Judeţean Timiş şi Consiliul Local al Municipiului Timişoara, proprietarii construcţiilor şi a terenurilor pe care se vor realiza lucrările, pe baza unui contract de parteneriat  aprobat prin Hotărârea C.J.T. nr. 6/2005.

Conform  procedurilor de accesare a  Programului Phare 2004-2006-Coeziune Economică şi Socială, Proiecte Mari de Infrastructură Regională, în vederea depunerii documentaţiei pentru evaluarea  proiectului la nivel naţional este necesar modificarea studiului de fezabilitate în conformitate cu prevederile Ordinului nr. 913 / 2005 al ministrului finanţelor publice şi al ministrului transporturilor, construcţiilor şi turismului pentru completarea Ordinului nr. 1013 / 873 / 2001 privind aprobarea structurii, conţinutului şi modului de utilizare a Documentaţiei standard pentru elaborarea şi prezentarea ofertei pentru achiziţia publică de servicii, precum şi stabilirea costurilor eligibile si neeligibile ale proiectului, pe care le va suporta  fiecare dintre parteneri.
Ca urmare, se propun spre analiză şi  avizare următoarele:

 1 – Aprobarea  necesitatea şi oportunitatea realizării investiţiei „Reabilitarea şi revitalizarea fortificaţiei Cetăţii Timişoara- Bastionul Theresia” şi Studiul de Fezabilitate pentru proiectul aferent, modificat, potrivit anexei care face parte integrantă din prezenta hotărâre.

 2 – (1) Aprobarea acoperirii de către Consiliul judeţean Timiş a următoarelor costuri:

               - costuri eligibile în sumă de ....................   respectiv costuri neeligibile în sumă de...........;

               - costuri suplimentare ce pot interveni pe parcursul implement[rii proiectului:
               - costurile de operare şi întreţinere aferente investi’iei.
       (2) costurile prevăzute la aliniatul (1) reprezintă cote corespunzătoare parţii de proprietate  a judeţului Timiş din  cladirea Bastionului 


În concluzie, se propune  spre aprobare proiectul de hotărâre alăturat.

Director executiv,





Arhitect şef,

 
ec. Dan CIONVICĂ




        arh. Liana BUŞILĂ
Şef serviciu Investiţii şi 

programme comunitare
Mugurel BORLEA


            AVIZAT,





AVIZAT,

COMISIA ECONOMICĂ


      COMISIA DE URBANISM


PREŞEDINTE,



      PREŞEDINTE,

         Viorel SASCA




      Liviu BORHA

M/MM

2 ex.

